**Legyél te is TŰZOLTÓ! Válassz hivatást!**

**Biztos, kiszámítható megélhetést nyújtó, köztiszteletet jelentő hivatásos jogállást szeretnél?**

**Jelentkezz tűzoltónak és felvételt nyerhetsz a 2022. februárban induló Tűzoltó szakképesítés megszerzésére irányuló képzésre, ahol egy öt hónapos felkészítést és szakmai vizsgát követően máris tűzoltóink csapatát erősítheted.**

**Jelentkezési feltételek:**

* 18. életév betöltése
* cselekvőképesség
* magyar állampolgárság
* büntetlen előélet
* bejelentett állandó belföldi lakóhely
* kifogástalan életvitel, illetve hozzájárulás annak szolgálati viszony létesítése előtti, valamint a szolgálati viszony fennállása alatti ellenőrzéshez
* egészségi, pszichológiai, fizikai alkalmasság
* legalább középfokú állami végzettség
* törvény szerinti alkotmányos jogok korlátozásának elfogadása
* SARS-CoV-2 koronavírus elleni védőoltás

**Előnyt jelent:**

* „C” típusú gépjárművezetői engedély

A feltételeknek megfelelő jelentkezővel felnőttképzési szerződés megkötésére kerül sor a 2022. február hónapban kezdődő tűzoltó képzés elvégzésére. A képzés ideje alatt nettó 150.000 forint/hó támogatást, egészségbiztosítási járulékfizetést, ruházatot, szállást és napi háromszori étkezést térítésmentesen biztosítunk a képzésben résztvevőknek.

A képzést sikeresen elvégzők a megyében működő tűzoltó-parancsnokságokra 2022. június hónapban kerülnek kinevezésre hivatásos állományba.

A beosztással járó illetmény és egyéb juttatások megállapítására a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény és végrehajtási rendeletei alapján történik. További juttatások:

* teljesítményjuttatás,
* cafeteria (évi bruttó 200.000,- Ft),
* kamatmentes lakáscélú munkáltatói kölcsön támogatás,
* szociális támogatások
* egyenruházati ellátás, éves ruhapénz
* munkába járással kapcsolatos utazási költségtérítés,
* hivatásosként csoportos élet- és balesetbiztosítás,
* egyéb utazási kedvezmények,
* folyószámla költségtérítés.

**Előmeneteli lehetőségek:**

* A Nemzeti Közszolgálati Egyetemen katasztrófavédelmi felsőoktatási (alap- és mesterképzés) tanulmányok folytatása
* folyamatos továbbképzési lehetőségek
* rendfokozati és munkaköri előremenetel

**További információ:**

* Katasztrófavédelmi Oktatási Központ: [www.kok.katasztrofavedelem.hu](http://www.kok.katasztrofavedelem.hu)
* Nemzeti Közszolgálati Egyetem / Katasztrófavédelmi Intézet [www.kvi.uni-nke.hu](http://www.kvi.uni-nke.hu)

**Jelentkezési lehetőség:**

* **Elektronikus úton** a Békés Megyei Katasztrófavédelmi Igazgatóság humán szolgálatán (önéletrajz megküldésével) [bekes.titkarsag@katved.gov.hu](mailto:bekes.titkarsag@katved.gov.hu), [bekes.human@katved.gov.hu](mailto:bekes.human@katved.gov.hu)

A jelentkezők pontos tájékoztatása érdekében igazgatóságunk humán szolgálatának kollégái toborzást tartanak az alábbi időpontokban és helyszíneken, ahová a leendő tűzoltókat **önéletrajzukkal, személyes okmányokkal, bizonyítványokkal, saját íróeszközzel** várják.

***Saját szájmaszk viselése kötelező!!!***

**2021.11.17. (szerda) 10.00** **órától**

**a Szarvasi Hivatásos Tűzoltó-parancsnokságon**

(5540 Szarvas, Szent Flórián u. 2.)

**2021.11.18. (csütörtök) 09.00** **órától**

**a Gyulai Hivatásos Tűzoltó-parancsnokságon és**

(5700 Gyula, Vértanúk útja 8.)

**a Mezőkovácsházi Hivatásos Tűzoltó-parancsnokságon**

(5800 Mezőkovácsháza, Árpád u. 1.)

**2021.11.18. (csütörtök) 13.00** **órától**

**a Békéscsabai Hivatásos Tűzoltó-parancsnokságon és**

(5600 Békéscsaba, Kazinczy u. 9.)

**az Orosházi Hivatásos Tűzoltó-parancsnokságon**

(5900 Orosháza, külterület 0327. hrsz.

*volt IKR telephely a Tótkomlósi úton az Agrotár 99. Kft. után*)

A kiválasztásra kerülők részére a **fizikai (erőnléti) alkalmasságvizsgálatokra** kerül sor **2021.11.29. (hétfő) 09.00 órától** a Békéscsabai Hivatásos Tűzoltó-parancsnokságon (5600 Békéscsaba, Kazinczy u. 9.).

A fizikai alkalmasságvizsgálaton **minimumfeltételként futással teljesített Cooper-tesztet**, valamint **kiegészítő alkalmasságvizsgálatot kell teljesíteni** **négy szabadon választott gyakorlatot** a hat mozgásforma közül (a követelményeket és az eredmény pontérték táblázatát lásd a mellékletben).

A kiegészítő fizikai alkalmasságvizsgálat mozgásformái:

- Mellső fekvőtámaszban karhajlítás-nyújtás

- Karhajlítás- és nyújtás függésben (húzódzkodás) nyújtón vagy húzódzkodó állványon

- Térdhajlítás álló helyzetben (guggolás)

- Helyből távolugrás

- Hanyattfekvésből fél felülés

- Plank (könyöktámasz)